stanford-oval/wikipedia huggingface dataset:
גונג-פו צ'ה
תהליך > זמן

בניגוד לשיטת החליטה המערבית, בסגנון הגונג-פו ישנה עדיפות לזמני חליטה קצרים שמפיקים חליטה ריחנית ולא מרירה או עפיצה. כדי לפצות על זמני החליטה הקצרים משתמשים בכמות גדולה בהרבה של עלים, פי שישה לפחות במשקל מאשר בשיטה המערבית, וברוב סוגי התה אף יותר מכך. מכיוון שמשמשים בכמות גדולה של עלים בחליטות קצרות, ניתן לחלוט את העלים מספר רב של פעמים, בסוגי תה מסוימים אף מעל 20 פעמים, כאשר מעלים את זמן החליטה עם כל סבב. ככל שעלי התה קטנים ופתוחים יש לחלוט אותם לזמן קצר יותר, כאשר תה אולונג מגולגל, העשוי מעלים גדולים שגלגלו לכדור, נחלט בזמן הארוך ביותר (כ־25 שניות אחרי שטיפה).
תהליך > טמפרטורה

טמפרטורות שונות מוציאות מהתה איכויות שונות, לכן תה הנוטה למרירות או לזמני חליטה קצרים יותר (לדוג' תה ירוק) יחלט בטמפרטורות נמוכות יותר, כאשר תה שקשה יותר למצות אותו, לדוגמה תה שחור, יחלט בטמפרטורה גבוהה יותר. לרוב יש קשר בין טמפרטורה וזמן, כאשר שינוי באחד ידרוש פיצוי בשני. מומחה תה יתנסה לרוב עם סוג התה לפני אירוח ויקבע את הטמפרטורה המתאימה עבור סוג התה ועבור השותים, אך ישנם קוים מנחים:
תה ירוק נחלט בטמפרטורות הנמוכות ביותר ולזמן הקצר ביותר, בין 75 ל־85 מעלות צלזיוס, כאשר סוגי תה יפניים מסוימים יחלטו אפילו ב־70 מעלות צלזיוס.
תה לבן נחלט לרוב בטמפרטורות בטווח שבין 85–90 מעלות.
אולונג ותה שחור, המיוצרים לרוב מעלים גדולים יותר, יחלטו בטמפרטורה שבין 90 מעלות לרתיחה מלאה. עלי אולונג מגולגלים יחלטו לרוב בטמפרטורות גבוהות יותר.
תה מותסס, במיוחד מהסוג הבשל, יחלטו לרוב ברתיחה מלאה.
בסין נהוג לשער את טמפרטורת המים לפי מידת הביעבוע, אם כי היום נהוג גם להשתמש בקומקומים בעלי תרמוסטט.
תהליך > כימיית המים

מומחי תה מקדישים תשומת לב רבה לאיכויות המים בהם משתמשים לחליטה. מים קשים, בעלי אחוז גבוה של מינרלים (כגון סידן, כלור ופלואור המתווספים למי הברז ברוב מדינות העולם) נחשבים לא טובים לתה, אך גם מים מזוקקים שאינם מכילים מינרלים כלל נחשבים לא מתאימים מכיוון שהם מייצרים תה ללא מרקם. היסטורית, מומחי תה בסין נהגו להשתמש רק במי מעיינות שנחשבו טובים במיוחד לשתייה, אך כיום נהוג גם להשתמש במי ברז מסוננים.
כלים וציוד

להלן רשימה של הפריטים העיקריים שמשמשים להכנת תה בסגנון גונג-פו בטאיוואן. רשימה דומה, בשינויים קלים, משמשת לכל מסורות הגונגפו הסיניות.
כלי חליטה- לרוב כלי זה יהיה קומקום קטן בנפח של 150–250 מ"ל לאירוח או גאיוואן (מעין כוס חרסינה מכוסה) בנפח של עד 100 מ"ל להכנת תה ליחיד. ישנם קומקומי תה העשויים חרס בעל נקבוביות הסופג את טעמי התה. קומקומים אלה, במיוחד אם היו בשימוש בידיו של מומחה לתה, נחשבים לכלי האיכותי ביותר לחליטת תה שחור ותה מותסס. קומקומים אלה נקראים בשם הגנרי יישינג (סינית: 宜兴, פין-יין: Yíxīng) על שם העיר המפורסמת ביותר בייצורם.
קנקן תה- את התה מוזגים לקנקן הנקרא גוֹנג דאוּ בֵּיי (סינית: 公道杯, פין-יין: gōng dào bēi, מילולית: "כוס השוויון"). מטרת המזיגה לקנקן היא שהכוס האחרונה המוגשת לא תהיה חזקה יותר מהכוס הראשונה.
קומקום להרתחת מים, לרוב חשמלי, אך מסורתית עשוי ברזל יצוק ומחומם על להבה פתוחה.
מגש גונג-פו- מגש מעץ או אבן בעל דופן כפול ואגן ניקוז שמסוגל לאגור נוזלים שנשפכים.
מגש גונג-פו בעל תחתית כפולה ועליו כלי תה שוניםמגבת תה קטנה, לרוב בצבע כהה.
סכין- משמשת רק בחליטת תה מותסס שנדחס, להפרדת העלים לפני הכנסתם לקומקום.
כוסות תה- באזורים מסוימים בסין נהוג להגיש בשלוש כוסות לפחות גם אם מספר השותים נמוך מכך. על הכוסות להיות באותו הגודל, לרוב בין 25 מ"ל ל־60 מ"ל.
קוצב זמן. כיום דיגיטלי, בעבר שימשו שעוני חול למטרה זו.
מסננת תה- התה נחלט ללא מחיצה בחלל הקומקום או הגאיוואן, לכן יש לסנן שברי עלים המסוגלים לעבור דרך פיית הקומקום.
צלוחית תה- צלוחית לשקילת התה. הצלוחית משמשת גם להעברת התה בין השותים למען הרחתו לפני החליטה.
בגרסאות המחמירות של טקס התה, המארח אינו נוגע בכוסות או בתה בידיים חשופות מחשש שיפגע בריח העלים, לכן לעיתים משתמשים במצבטים עשויים במבוק.
ראו גם

טקס תה יפני
טקס קפה
הערות שוליים

↑  Joseph Needham. Science and Civilization of China, V.6, P.V, od Science	pp 561 Cambridge University Press ISBN 0-521-65270-7
↑  Hendren, Jay (2012). "Gongfu Cha: A New American Luxury". Colorado Journal of Asian Studies. 1 (1): 57.
1 2 3 4 5 6 7 8  mei leaf comp., mei leaf tea brewing guide, https://meileaf.com/
גאיוואנים המשמשים לחליטת תה
גרה (צרפת)

| --- | --- |
סמל גרהסמל גרה
מוזיאון הסנאטורי
מוזיאון הסנאטורי
 מדינה:  צרפת צרפת
 חבל:  אקיטן החדשה אקיטן החדשה
 מחוז:  קרז
 מושל:  Marie-Françoise Fournier
 שטח:  26.21 קמ"ר
 גובה:  350 עד 685 מטרים
 אוכלוסייה:  ‏
  ‑ בקומונה:  12,840 (1 בינואר 2021)
  ‑ צפיפות:  504 נפש לקמ"ר (2012)
 קואורדינטות:  46°10′14″N 1°52′06″E﻿ / ﻿46.170555555556°N 1.8683333333333°E﻿ / 46.170555555556; 1.8683333333333 
 אזור זמן:  UTC +1
 www.ville-gueret.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי גרה(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי גרה(למפת אקיטן החדשה רגילה) בורדו אז'ן באיון פריגו פו לימוז' טיל פואטייה לה רושל אנגולם ניור פיי דה לה לואר סאנטר-עמק הלואר אוברן רון-אלפ  אוקסיטניה ספרד מפרץ ביסקאיה גרה(למפת אקיטן החדשה מוגדלת) בורדו אז'ן באיון פריגו פו לימוז' טיל פואטייה לה רושל אנגולם ניור פיי דה לה לואר סאנטר-עמק הלואר אוברן רון-אלפ  אוקסיטניה ספרד מפרץ ביסקאיה גרה  he tabBackground:;tabBorder:#aaa;defaultTab:0;
גֶרֶה (בצרפתית: Guéret) היא קומונה במרכז צרפת, בירת מחוז קרז בחבל אקיטן החדשה. נכון לשנת 2012, מתגוררים בקומונה 13,219 תושבים.
גאוגרפיה ואוכלוסין

גרה היא עיירה תעשייתית עם שטחים חקלאיים, שטחה הכולל של הקומונה הוא 26.21 קמ"ר. הקומונה נמצאת כ-72 קילומטרים צפון-מזרחית מהעיר לימוז'. על פי מפקד האוכלוסין של שנת 2012, מתגוררים בקומונה 13,219 תושבים.
גאוגרפיה ואוכלוסין > אוכלוסייה

להלן גרף התפתחות האוכלוסייה בעיר
אתרים בקומונה

הכנסיות העתיקות סנט פייר וסנט פול, מתקופת המאה ה-13.
מלון מוניירו (Hotel de Moneyroux), מבנה זה נבנה בסגנון גותי במאה ה-15 על ידי אנטואן אלאר. כיום מבנה זה משמש למטה המועצה הכללית של מחוז קרז. מבקרים רבים מגיעים למבנה בתקופות החגים.
בניין הפרסידיאל, נבנה במאה ה-17 וכיום משמש כבניין העירייה של גרה.
מוזיאון הסנאטורי, חלקו נבנה במאה ה-18, בניין זה שימש כמקום מגורי הסנאטורים תחת משטר נפוליאון.
טירת סנט פרר מהמאה ה-17, שנבנתה על יסודות הטירה מתקופת ימי הביניים.
מבוך לבירינת ענק נמצא 5 קילומטרים דרומית מגרה.
אגם קורטיל, אזור נופש שנמצא מדרום לגרה, אגם זה הוא אגם מלאכותי לאורך אזור מוצל. היקפו הוא 3 קילומטרים ועיקר שימושו הוא לפעילויות ספורט ופנאי.
יער שאברייר, נמצא מדרומית לגרה, הוא יער רחב וכולל גן חיות ובו זאבים מצויים.
תושבים נודעים

מרסל ז'ואנדו (1888–1979) – סופר צרפתי אנטישמי
מדלן שאפל (1782–1849) – אשתו של הצייר הידוע ז'אן-אוגוסט-דומיניק אנגר
פייר מישון (1945) – סופר
יחסים בינלאומיים

גרה היא 'עיר תאומה' של:
גרמניה שטיין, בוואריה, גרמניה
מפת מחוז קרז
ג'מבורי הצופים העולמי באינטרנט

לוגו ג'מבורי הצופים העולמי באינטרנט
ג'מבורי הצופים העולמי באינטרנט (באנגלית: Jamboree on the Internet, הידוע בראשי התיבות: JOTI) הוא ג'מבורי בינלאומי המתקיים מדי שנה בסוף השבוע השלישי של חודש אוקטובר, במקביל לג'מבורי הצופים העולמי באוויר. המשתתפים מתקשרים עם צופים ממדינות שונות דרך רשת האינטרנט. דרכי התקשורת הבולטות ביותר כוללות את ה-ScoutLink (המתבסס על רשת ה-IRC), דואר אלקטרוני ו-VoIP, כאשר בשנים האחרונות יותר ויותר משתתפים עוברים לשימוש בשיחות וידאו ולשימוש ברשתות החברתיות השונות. האירוע מאפשר לצופים מכל העולם ללמוד אחד על השני, לדבר על נושאים המעסיקים אותם ולייצר שיתופי פעולה שונים. כמו הג'מבורי באוויר, הג'מבורי באינטרנט הוא אירוע רשמי של ארגון הצופים העולמי.
היסטוריה

הג'מבורי באינטרנט התחיל בשנת 1995 על ידי שבט צופים בשם Queanbeyan Rovers באוסטרליה, כאשר אחד מחברי השבט, צופה בשם Norvan Vogt, יצא לחילופי סטודנטים בהולנד, וביחד עם צוות של הצופים האוסטרלים, יצרו את התקשורת על שרתי ה-IRC. בנובמבר 1996, ועד הצופים העולמי, בידיעה כי לתנועת הצופים כבר יש קיום רחב באינטרנט ושכבר קיים קשר לא-רשמי הולך וגדל של הג'מבורי באינטרנט, החליטו שהג'מבורי באינטרנט יהפוך לאירוע צופי בינלאומי רשמי, ושהוא יתקיים מדי שנה באותו סוף השבוע של הג'מבורי באוויר, סוף השבוע השלישי המלא בחודש אוקטובר, החל משעה 00:00 שעון מקומי בשבת ולמשך 48 שעות עד שעה 24:00 שעון מקומי ביום ראשון.
ניתן לארגן אירועי ג'מבורי אינטרנט מיוחדים גם יחד עם אירועי צופים מקומיים, לאומיים ובינלאומיים המתקיימים בתקופות אחרות של השנה. ההצטרפות לא תמיד מצריכה נוכחות פיזית. בשנת 1957 הושק הרעיון של ג'מבורי הצופים העולמי באוויר (JOTA), והאירוע הפך כל כך פופולרי כך שהיום יותר מחצי מיליון צופים וצופות מתקשרים זה עם זה בסוף השבוע השלישי בכל אוקטובר דרך אמצעי רדיו וטכנולוגיה. באמצע שנות ה-90 האמצעים לתקשורת אלקטרונית בינלאומית הפכו זמינים כמעט לכל מי שיש לו מחשב. הצופים היו בין הראשונים שהשתמשו בכל התפתחות טכנולוגית כדי "להיפגש" אלקטרונית. המעורבות הספונטנית וההתלהבות של הצופים באינטרנט היא הוכחה לכך שמדובר בדרך בת-קיימא להפגיש בין צופים בדרכים שבאדן-פאוול כנראה היה רוצה להשתמש בהן עד תום.
באתר JOTI.org דווח כי באירוע של שנת 2005 היו מעל 4,000 משתתפים ברשת בו זמנית.
בשנת 2014 כמעט 80% מהמשתתפים השתמשו בפלטפורמה בשם "צופים יכולים לדבר", בעוד 60% השתמשו בפלטפורמת ה- IRC המסופקת על ידי ScoutLink, בעוד 30% נוספים השתמשו בשרת ScoutLink TeamSpeak.
בשנת 2015 המשתתפים המשתמשים ב-IRC עלו ל-80%, בעוד השימוש ב-TeamSpeak ירד ל 28% ו 80% מהמשתתפים השתמשו בפלטפורמת "צופים יכולים לדבר".
בשנת 2020, לאור מגפת הקורונה, ארגון הצופים העולמי הכריז על אירוע מיוחד של ג'מבורי הצופים העולמי באינטרנט.
ScoutLink

ScoutLink הוא ארגון עולמי ללא מטרות רווח שמטרתו לחבר בין צופים ומדריכים מכל העולם. החיבור מתבצע בדרכים רבות, אך שלושת השירותים העיקריים הם IRC / Webchat (צ'אט טקסט), TeamSpeak (צ'אט קולי), ו- Minecraft. למרות שהזמן העמוס ביותר בשנה הוא במהלך JOTI, צופים מחוברים למערכות של ScoutLink בכל ימות השנה.
ScoutLink הוקם רשמית בשנת 1995. הרבה חניכי צופים השתמשו בערוץ #Scouting ברשת Undernet במשך כשנה לפני כן, אך הודעות חיצוניות החלו להיות טרחה, והוחלט להקים רשת נפרדת עבור תנועת הצופים. צופי גרמניה וצופי שווייץ הפעילו ערוץ משלהם בשם #Scouting ברשת Efnet ומיזגו אותו לרשת החדשה לאחר שנתיים.
רדיו JOTI

בשנת 2011 הוקמה תחנת 'רדיו JOTI' הראשונה אי פעם, תחנת רדיו אינטרנטית ששודרה בבריטניה שסיפקה בידור לסוף השבוע של JOTI, בה היו ראיונות חיים של חניכי צופים בכל רחבי העולם. הצוות שמוביל את רדיו JOTI מורכב מצוות 'רדיו צופי אבון', המהווים שבט צופים פעיל במחוז צופי אבון ומספקים שירותי רדיו משודרים בתוך תנועת הצופים ברחבי העולם. רדיו JOTI הוא כעת חלק מסוף השבוע השנתי של JOTA-JOTI. בשנת 2014, יותר מ-2,300 מחשבים שונים שימשו להאזנה לרדיו JOTI במהלך סוף השבוע.
ראו גם

ג'מבורי
ארגון הצופים העולמי
הערות שוליים

↑  ג’מבורי האינטרנט העולמי, באתר תנועת הצופים
↑  הג'מבורי ברשתות החברתיות, באתר תנועת הצופים
↑  Walker, B: Calling Home, page 4. Queanbeyan Age, 23/10/1995.
1 2  "World JOTA-JOTI Report 2014" (PDF). JOTA-JOTI. p. 13-17. אורכב מ-המקור (PDF) ב-23 בינואר 2017. נבדק ב-23 בינואר 2017. {{cite web}}:  (עזרה)
↑  "World JOTA-JOTI Report 2015" (PDF). JOTA-JOTI. p. 5. אורכב מ-המקור (PDF) ב-23 בינואר 2017. נבדק ב-23 בינואר 2017. {{cite web}}:  (עזרה)
↑  דור פוזנר, ג'מבורי הצופים העולמי באינטרנט - 3–5 באפריל 2020, באתר משלחות תנועת הצופים, ‏2020-03-19 (ארכיון)
↑  JOTI, משלחות תנועת הצופים (ארכיון)
↑  ScoutLink – Connecting Scouts and Guides Worldwide (באנגלית)
↑  History – ScoutLink (באנגלית)
לוגו הרדיו של JOTI
אוסף פאטצ'ים של ג'מבורי הצופים העולמי באינטרנט במוזיאון מחנה Obrok של צופי צ'כיה בשנת 2017
צופי איטליה ברומא במהלך ג'מבורי הצופים העולמי באינטרנט בשנת 2004
גזים סלמאני

| --- | --- |

רזאר, אפריל 2018
 לידה:  16 ביוני 1994 (בן 30) אמסטרדם, הולנד
 שם במה:  גזים סלמאני רזאר
 משקל:  150 ק"ג
 גובה:  1.93 מטר
 לאום:  אלבני
 קריירה מקצוענית:  30 בינואר 2016 – 4 בספטמבר 2020 (4 שנים) 
 מאמנים:  WWE Performance Center
גזים סלמאני (באנגלית: Gzim Selmani; נולד ב-16 ביוני 1994) הידוע יותר בשם הבמה שלו, רזאר הוא מתאבק הולנדי ממוצא קוסוברי-אלבני, המופיע בארגון ההיאבקות WWE, בתוכנית הדגל Raw.
החיים שלפני

סלמאני הוא ממוצא קוסובו אלבני, שגדל באויזן, הולנד. הוא החל להתאמן בג'ודו מגיל 4, כשבגיל 12 עבר לקיקבוקסינג והחל להתאמן באמנויות לחימה משולבות לצד אחיו, אגזון, בגיל 15. סלמאני הפך לאלוף קיקבוקסינג במשקל כבד לאחר שהתחרה בטורניר של שמונה משתתפים בברמרהאפן, גרמניה.
קריירת אמנויות לחימה משולבות > מאזן קרבות MMA

| תוצאה | מאזן | יריב | שיטה | אירוע | תאריך | סיבוב | זמן | מיקום |
| --- | --- | --- | --- | --- | --- | --- | --- | --- |
| הפסד | 6-2 | דניאל גלאמור | נוקאאוט טכני (אגרופים) | בלאטור 130 | 24 באוקטובר 2014 | 2 | 4:33 | מולבן, קנזס, ארצות הברית |
| זכייה | 6-1 | אולי תומפסון | הכנעה טכנית (חניקת גיליוטינה) | BAMMA 15 | 5 באפריל 2014 | 1 | 0:18 | לונדון, אנגליה |
| זכייה | 5-1 | טומז סיימוניק | הכנעה (חניקה משולשת) | Final Fight Championship 10 | 13 בדצמבר 2013 | 1 | 1:54 | סקופיה, מקדוניה |
| זכייה | 4-1 | מריו מילוסוולז'ביץ' | הכנעה (חניקת גיליוטינה) | Bosnia Fight Championship 1 | 6 בנובמבר 2013 | 1 | 0:35 | סרייבו, בוסניה והרצגובינה |
| הפסד | 3-1 | אנטה דליה | נוקאאוט טכני (אגרופים) | Final Fight Championship 5 | 24 במאי 2013 | 1 | 3:09 | אוסייק, קרואטיה |
| זכייה | 3-0 | אנטולי צ'ומק | נוקאאוט טכני (פרישה) | Klash Champions Battlefield 4 - Road to Glory | 24 בנובמבר 2012 | 2 | 5:00 | בראשוב, רומניה |
| זכייה | 2-0 | ג'וריט לימן | הכנעה (בריח) | Shooto Europe Pro | 13 באוקטובר 2012 | 2 | 2:58 | דוונטר, הולנד |
| זכייה | 1-0 | קאן פוסטאקי | נוקאאוט (אגרוף שמאל) | Fight Club Den Haag | 8 ביולי 2012 | 1 | 2:10 | האג, הולנד |
קריירת היאבקות מקצועית > WWE > NXT‏ (2015–2018)

סלמאני זומן למבחני כניסה בדובאי, וזאת הייתה החלטה של ויליאם ריגל האם להחתים אותו לחוזה ב-WWE. בחודש מאי 2015 דווח שסלמאני חתם על חוזה עם ה-WWE והחל להתאמן במתחם ה-Performance Center. את הופעת הבכורה שלו בזירה ערך ב-30 בינואר 2016 באירוע שלא שודר לטלוויזיה כחלק מהתוכנית NXT שהתקיימה בפלורידה, כשהוא מפסיד לג'וש וודס. בפברואר 2016 סלמאני צוות לסאני דינסה ובחודש אפריל הם נודעו בשם Authors of Pain (בקיצור AOP ובתרגום לעברית: "יוצרי הכאב").
השניים ערכו את הופעת הבכורה הטלוויזיונית בחודש יוני באירוע NXT TakeOver: The End לאחר קרב על אליפות הזוגות של NXT, כשהם תקפו את אלופי הזוגות לשעבר, צ'אד גייבל וג'ייסון ג'ורדן (אמריקן אלפא), ולאחר מכן יוצא אל הזירה המנג'ר שלהם, פול אלרינג. ב-24 באוגוסט שונה שמו של סלמאני שונה לרזאר, בעוד השם של דינסה שונה לאקאם. הזוג התחרה בטורניר הזוגות לזכר דאסטי רודס וזכו בו לאחר שניצחו בגמר את הזוג TM-61 כחלק מהאירוע NXT TakeOver: Toronto. באירוע NXT TakeOver: San Antonio, שנערך ב-28 בינואר 2017, השניים ניצחו את ג'וני גרגאנו ותומאסו צ'אמפה (הידועים בתור #DIY) וזכו באליפות הזוגות של NXT. הם הגנו בהצלחה על התארים באירוע NXT TakeOver: Orlando בקרב הדחות משולש נגד #DIY ונגד הריבייבל (דאש ויילדר וסקוט דוסון) לאחר ששניהם הדיחו את שתי הקבוצות האחרות. באירוע NXT TakeOver: Chicago התחרו בקרב המרכזי של הערב נגד #DIY בקרב סולם ושמרו על התארים. באירוע NXT TakeOver: Brooklyn III, שנערך ב-19 באוגוסט הצמד הפסיד את התארים לקבוצת SAnitY (אריק יאנג ואלכסנדר וולף). ב-17 בינואר 2018 השניים ניצחו את הסטריט פרופיטס (אנג'לו דוקינס ומונטז פורד) בקרב שקבע את זהות הזוג שיתאבק על אליפות הזוגות נגד אלופי הזוגות מקבוצת The Undisputed Era (בובי פיש וקייל אוריילי) שייערך באירוע NXT TakeOver: Philadelphia. באירוע זה AOP לא הצליחו להשיב אליהם את התואר לאחר שאוריילי הצמיד את אקאם לניצחון. ב-7 במרץ AOP גברו על TM-61 במסגרת רבע הגמר של טורניר הזוגות לזכר דאסטי רודס. ב-28 במרץ AOP ניצחו בחצי הגמר של הטורניר את הסטריט פרופיטס והעפילו לגמר נגד רודריק סטרונג ואלוף בריטניה של ה-WWE, פיט דאן. בגמר, הקרב נגמר ללא תוצאה זאת הודות להפרעה מצידם של קייל אוריילי ואדם קול מקבוצת Undisputed Era, מה שהוביל את הג'נרל מנג'ר, ויליאם ריגל, לקבוע קרב בין שלוש הקבוצות באירוע NXT TakeOver: New Orleans, כשהזוג המנצח בקרב יזכה גם בגביע לזכר דאסטי רודס וגם באליפות הזוגות של NXT. בקרב זה, שהתקיים ב-7 באפריל, אקאם ורזאר כשלו בניסיונם לזכות בגביע ובחגורות האליפות, ולמעשה הזוג שזכה בקרב ושמר על חגורות האליפות היו קייל אוריילי ואדם קול (שמילא את מקומו של בובי פיש הפצוע).
אליפויות והישגים

הישגים במגזין ההיאבקות Pro Wrestling Illustrated - PWI
PWI דירג אותו במקום ה-211 מתוך 500 המתאבקים הטובים ביותר לשנת 2018
הישגים בארגון ההיאבקות World Wrestling Entertainment - WWE
אליפות הזוגות של Raw (פעם אחת) - עם אקאם
אליפות הזוגות של NXT (פעם אחת) - עם אקאם
טורניר הזוגות לזכר דאסטי רודס לשנת 2016 - עם אקאם
גטו קולוז'וואר

מפעל הלבנים "איריס", מיקומו של הגטו (צולם במאי 2007)
גטו קולוז'וואר (Kolozsvár Ghetto) הוא אחד הגטאות הפחות ידועים מתקופת השואה. הגטו הוקם בשנת 1944 בעיר קולוז'וואר שבטרנסילבניה (אז בממלכת הונגריה, כיום ברומניה). בגטו רוכזו יהודי מחוז קלוז', ותוך חודש הוא חוסל עם שליחתם להשמדה במחנה ההשמדה אושוויץ.
היסטוריה

תהליך כינוס היהודים בגטו החל ב־3 במאי 1944, פחות מחודשיים לאחר שהוורמאכט הגרמני הציב בהונגריה ממשלת בובות ב־19 במרץ, והסתיים תוך שבוע. היהודים כונסו במפעל הלבנים "איריס" בחלקה הצפוני של העיר. הגטו הורכב בעיקר מצריפים אשר שימשו לייבוש לבנים ואריחים, ולמעשה לא היו בו כל שירותים עבור כ־18,000 היהודים שרוכזו בו מכל מחוז קלוז'. ריכוז היהודים התבצע על ידי השלטונות המקומיים ורשויות המשטרה בשיתוף פעולה עם יועצי ה־SS. הגטו היה נתון לפיקודו של לאסלו אורבן, מפקד המשטרה של העיר. ניהולו הפנימי הופקד בידי יודנראט. כבגטאות אחרים בהונגריה, יהודים עונו על ידי המשטרה כדי שיגלו היכן החביאו את חפצי הערך שלהם.
הגטו חוסל בשישה משלוחים למחנה ההשמדה אושוויץ. להלן תאריכי מעבר המשלוחים בתחנת הרכבת של קושיצה ומספר היהודים בכל רכבת:
25 במאי - 3130
29 במאי - 3417
31 במאי - 3270
2 ביוני - 3100
8 ביוני - 1784
9 ביוני - 1447
לקריאה נוספת

רנדולף ל. ברהם, קולוז'וואר, אנציקלופדיה של המחנות והגטאות (כרך III, עמ' 347–349), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
הערות שוליים

↑  Death trains in 1944: the Kassa list
↑  יצא מהגטו בערב חג השבועות - 27 במאי, בו הוסעו משפחת מיכלוביץ' משושלת חסידות ראדוויל, הגיע לאושוויץ בט' בסיוון - 31 במאי.
↑  יצא מהגטו ב-6 ביוני (על פי עדותו של אוליבר לוסטיג)
ערך זה הוא קצרמרבנושא השואה. אתם מוזמנים לתרום לוויקיפדיה ו.
דאעש (ספר)

| --- | --- |

 מידע כללי
 מאת:  צור שיזף
 שפת המקור:  עברית
 סוגה:  עיון
 הוצאה
 הוצאה:  הוצאת הקיבוץ המאוחד
 תאריך הוצאה:  2016
 מספר עמודים:  362
 קישורים חיצוניים
 הספרייה הלאומית:  003876654
דאעש-מסע אל מפתנו של השטן הוא ספר מאת צור שיזף על המדינה האסלאמית.
הספר יצא לאור בעברית בשנת 2016, בהוצאת הקיבוץ המאוחד.
הספר

הספר, הסוקר את הקמתה והתפתחותה של "המדינה האסלאמית", נכתב בעקבות מסעות של המחבר ברחבי המזרח התיכון.
בספר מתוארת גם האידאולוגיה העומדת בבסיס "המדינה האסלאמית", הגורמים שעומדים מאחוריה והסיבות שהובילו להקמתה ואפשרו את התפתחותה. במקביל משולבים בספר תיאורים של המחבר על המציאות בשטח לפי עדויות מכלי ראשון.
יצחק מור כתב בביקורת על הספר:
” מדובר בספר חשוב וייחודי, גם בקנה מידה עולמי, בנוף הכתיבה על דאעש ועל שורשי הרעה שנפתחה מצפון וממזרח... ככל ששיזף מתקדם במסעו מתחוור כי למפלצת יש שם ופנים, היסטוריה ומניעים. שיזף אינו מצדיק את הארגון ואת מעשיו, אך הוא מהמעטים המנסים להבין באמת את התופעה – וגם להראות שככלות הכול דאעש הוא כנראה יציר כפיו של המערב...”
הערות שוליים

↑  יצחק מור, ‏סקירת הספר, השילוח, גיליון 2, דצמבר 2016
ערך זה הוא קצרמרבנושא ספרים. אתם מוזמנים לתרום לוויקיפדיה ו.
גזטה מתמטיקה

| --- | --- |
 תדירות:  ירחון
 סוגה:  כתב-עת מדעי פופולרי וחינוכי בתחום המתמטיקה
 פורמט:  מודפס ודיגיטלי
 מו"ל:  החברה למדעי מתמטיקה ברומניה
 מייסד:  יון יונסקו-ביזֶץ, וסילה קריסטסקו, ויקטור בלבן (שבחר בשם העיתון), מיכאיל רוֹקו, יון זוֹטוּ, אמנואיל דודסקו, מאוריצ'יו קינבאום, ניקולאיה ניקולסקו, טנקרד קונסטנטינסקו, אנדריי ג. יואקימסקו
 בעלים:  החברה למדעי מתמטיקה ברומניה
 עורך ראשי:  ראדו גולוגאן (קואורדונטור), קורנל בייטיקה (עורך), דן ראדו (עורך לשם כבוד)
 תאריכי הופעה:  15 בספטמבר 1895 – הווה (129 שנים)
 שפה:  רומנית
 מערכת:  Str. Academiei, nr. 14, Sector 1, 010014, București, România (רח' האקדמיאי 14, סקטור 1, בוקרשט)
 תפוצה:  בפורמט מודפס - הסדרה B  ‏- 8000; הסדרה A ‏ -700 (ב-1988 - 120,000)
 מדינה:  רומניה
 
גזטה מתמטיקה (ברומנית: Gazeta Matematică) הוא כתב עת למתמטיקה ברומניה, הראשון מסוגו שהופיע בשפה הרומנית.
הא הוקם בשנת 1895 על ידי עשרה אקדמאים רומנים: המהנדסים יון יונסקו-ביזֶץ, וסילה קריסטסקו, ויקטור בלבן (שבחר בשם העיתון), מיכאיל רוֹקו, יון זוֹטוּ, בוגרי "בית הספר לכבישים ולגשרים" בבוקרשט (לימים האוניברסיטה הטכנית של בוקרשט), שאליהם הצטרפו גם אמנואיל דוידסקו, מאוריצ'יו קירנבאום, ניקולאיה ניקולסקו, טנקרד קונסטנטינסקו והמתמטיקאי אנדריי יואקימסקו, בוגר אוניברסיטה בצרפת.ֹ
היסטוריה > התחלתה

כתב העת מומן על ידי מייסדיו, כשכל אחד מהם תרם 20 ליי זהב. הגיליון הראשון יצא לאור ב-15 בספטמבר 1895, יום אחרי החנוכה החגיגית של הגשר "קרול הראשון" בצ'רנבודה. המוטו של כתב העת היה: "entuziasm, armonie, sacrificii continue, muncă dezinteresată" (התלהבות, הרמוניה, הקרבה עצמית מתמדת, עבודה שלא למטרת רווח אישי).
ההחלטה להקים את העיתון נפלה ב-4 באוקטובר 1894 בבית ברחוב מאניה ברוטארו 14 (כיום רח' גנרל ק. בודישטיאנו) בבוקרשט, שבו שכנו אז משרדי חברת הבנייה שבנתה את הגשר ומסילת הברזל פטשט-צ'רנבודה. בחברה זו עבדו חמשת היוזמים הראשונים של המיזם.
כתב עת דומה במקצת בשם "Recreații științifice" ("אתנחתאות מדעיות") מיסודו של ק. קלימסקו, הופיע קודם לכן בעיר יאשי אך רק לזמן קצר.
עם הכותבים המצטיינים הראשונים בגזטה נמנה גאורגה ציצייקה.
היסטוריה > ספריית גזטה מתמטיקה

ב-1901 שלח טראיאן לאלסקו לפרסום בה את המכתב המדעי המקורי הראשון.
באותה שנה הקימה הגזטה סדרת ספרים בשם "Biblioteca Gazetei Matematice" (ספריית גזטה מתמטיקה). הסדרה נחנכה עם "אוסף שאלות אריתמטיקה, אלגברה, גאומטריה וטריגונומטריה" מאת י. יונסקו, א. יואקימסקו, ג. ציצייקה, ו. קריסטסקו. אוסף זה פורסם בכמה מהדורות.
היסטוריה > החברה למדעים מתמטיים ברומניה

באוגוסט 1909, בישיבה שהתקיימה בכרם של יון יונסקו בוואליה קלוגריאסקה, החליטו עורכי העיתון על הקמת החברה "גזטה מתמטיקה". היא הוקמה בפועל ב-1 בספטמבר 1909 והיא הוכרה בחוק על ידי אספת הנבחרים של רומניה ב-5 באפריל 1910. שם החברה שונה מאוחר יותר ל"חברה למתמטיקה ולפיזיקה" ואחר כך ל"חברה למדעי המתמטיקה של רומניה" (SSMR, Societatea de Ştiinţe Matematice din România). חברה זו שהפכה לממלכתית בימי המשטר הקומוניסטי, ארגנה בשנת 1959, את האולימפיאדה הבינלאומית למתמטיקה בעיר ברשוב. המשטר הקומוניסטי
בהתחלה מנתה החברה "גזטה מתמטיקה" 21 חברים: 12 מהנדסים, כולל כמה פרופסורים בבית הספרה לגשרים ולכבישים (לימים המכון הפוליטכני בבוקרשט) ו-9 פרופסורים, שמרביתם לימדו באוניברסיטאות בבוקרשט, יאשי וקלוז'. מספרם הגיע עד שנת 1916 ל-49.
בימי הכיבוש הגרמני של בוקרשט עברה המערכת ליאשי. המלחמה גרמה לאבדתם של כותבים רבים. אחרי המלחמה רפורמץ מערכת החינוך בשנת 1929 שפגעה בחינוך הריאלי פגעה ברמת הידע של התלמידים.
לפי המלצתו של ציצייקה, הקים אובידיו צינו בשנת 1934 מוסף תרגילי מתמטיקה שנועד לתלמידי התיכון.
היסטוריה > בניין הגזטה המתמטית

בעקבות הצבעות בשני הבתים של הפרלמנט הרומני, בשנת 1924 הורה המלך פרדיננד להעניק לגזטה ולחברה גזטה מתמטיקה אכסניה משלה בחינם בקאליה גריביציי 158 (דרך גריביציי, כיום הבית 144). הבניין נחנך ב- יום ראשון 27 בינואר 1934.
ב-1935 התקיימו חגיגות מלאת 40 שנה לכתב-העת עם פרסום ספר הוקרה.
חגיגות היובל התנהלו ב-1945 בתום מלחמת העולם השנייה.
היסטוריה > המשטר הקומוניסטי

המשטר הקומוניסטי שהתחזק אחרי שנת 1946–1947 הלאים את בניין גזטה מתמטיקה בשנת 1950.
היסטוריה > תפוצה

בשנתה הראשונה, 1895, היו לגזטה 144 מנויים. למשך חמישים שנה כתב העת היה עסק רווחי. בשנת 1988 נמכרה ה"גזטה" ב-120,000 עותקים. אחרי חזרת רומניה למשטר דמוקרטי בשנת 1989 ירד מספר הגליונות בצורה ניכרת.
כיום, גזטה מתמטיקה מופיעה ברומניה בשתי סדרות:
הסדרה A - רבעון שנועד לסטודנטים, למתמטיקאים ולמורים למתמטיקה.
הסדרה B - ירחון שנועד לכל מי שמתעניין במתמטיקה יסודית, בעיקר לתלמידים המשתתפים בתחרויות למתמטיקה
מאמרים מ"גזטה מתמטיקה" סדרה B
מוזכרים וזוכים לביקורת עמיתים בכתב העת הגרמני לחינוך מתמטי "Zentralblatt für Didaktik der Mathematik".
פרסים ואותות הוקרה

1935 - ספר הוקרה לכבוד 40 שנה לגזטה.
1945 - פורסם ספר הוקרה נוסף; הונפקו 502 מדליות כסף וברונזה לכבוד יובל ה"גזטה" ו-400,000 בולי דואר
התקיימה תערוכת ספרי מתמטיקה במכון לסטטיסטיקה בבוקרשט. ב-28 באוקטובר 1945 כנס שלישי של המתמטיקאים הרומנים בבוקרשט התייחס במיוחד ליובל
ראו גם

אולימפיאדת המתמטיקה הבינלאומית